शनिवार गुल्मी उद्योग वाणिज्य संघ गुल्मीको २४ औं साधारण सभा एबं अधिवेशनको उदघाटन गर्दै अध्यक्ष मुरारकाले बन्द र आमहड्ताल सस्या समाधानको बाटो कदापी हुन नसक्ने बताए । अध्यक्ष मुरारकाले माग पुरा गर्न भन्दै आन्दोलनका क्रममा गरिने बन्द हडतालबिरुद्धमा उद्योगी व्यवसायी उत्रिने समेत चेतावनी दिए ।
देसमा राजनितीक स्थिरता नहुदाँ देसले आर्थिक उन्नती गर्न नसकेको बताए । बन्द हडतालले उद्योग व्यवसाय धमाधम बन्द हुदाँ रोजगारीको अभावमा धेरै युवा शक्ती बिदेसिनु पर्ने बाध्यत थपिदै गएको उनको भनाइ छ । अध्यक्ष मुरारकाले मधेसी दलहरुका जायज माग भए सरकारले तत्काल पुरा गर्नु गर्ने बताएका छन् ।
मधेसवादीहरुको जायज माग भए तत्काल पुरा गर्नु पर्ने र यदि जायज माग होईन भने सिमा नाकाबाट धपाउन सरकारलाई आग्रह गरेका छन् । मधेस आन्दोलन र भारतीय अघोषित नाकाबन्दीले देसको औधोगिक एबं व्यवसायीक क्षेत्रलाई तहस नहस पार्नुका साथै देसको आर्थिक बिकासमा ठुलो धक्का पुर्याएको बताए ।
अध्यक्ष मुरारकाले सिमा नाकामा भईरहेको अबरोधका कारण उद्योग व्यवसायमा ठुलो मार पर्दै गएको र राजनितीक दलहरुले गर्ने बन्द हडताल र लोड सेडिङ्गले उद्योग व्यवसाय धरापमा परेको बताए । आन्दोलनका निहुमा गरिने बन्द हडतालले उद्योग व्यवसाय प्रति लगानी घट्दै गएको उनको भनाई छ ।
उद्घाटन कार्यक्रममा आर्थिक क्षेत्रमा कलम चलाएको भन्दै जिल्लाका दुई जना पत्रकारलार्ई सम्मान समेत गरिएको थियो ।
आर्थिक पत्रकारिता पुरस्कारबाट सम्मानित हुनेहरुमा कान्तिपुर पब्लीकेसनका जिल्ला सम्बाददाता घनश्याम गौतम र एभिन्यूज टेलिभिजनका जिल्ला सम्वाददाता जनार्दन घिमिरेलाई सम्मान गरिएको थियो । सम्मानित पत्रकारलाई प्रमुख अतिथी मुरारकाले सम्मान पत्र र नगद २० हजारले सम्मान गर्नु भएको थियो ।